Foto: AP Photo/Frank Franklin II Nyu-Yorkning Bruklin rayonida sodir bo‘lgan otishma oqibatida bir kishi halok bo‘ldi, 11 kishi jarohatlandi. Bu haqda New York Post gazetasi xabar berdi. Avvalroq yetti kishi jarohatlangani haqida xabar berilgandi. Jarohatlanganlarning barchasi kasalxonaga yotqizilgan. Gazetaning qayd etishicha, otishma bayram nishonlanayotgan vaqtda yuz bergan. Hozirda politsiya otishma sodir etgan shaxsni qidirmoqda. Detektivlar voqea joyidan u tashlab ketgan qurolni topishgan.